ระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสํานักงานศาลรัฐธรรมนูญพ.ศ. 2558------------------------------------------------ โดยที่เป็นการสมควรกํา หนดระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสํานักงานศาลรัฐธรรมนูญเพื่อให้ข้าราชการสํานักงานศาลรัฐธรรมนูญได้รับเงินเดือนในอัตราที่เท่าเทียมกับข้าราชการพลเรือนสามัญและข้าราชการประเภทอื่นที่มีคุณวุฒิและระยะเวลาการรับราชการในลักษณะเดียวกัน ตามที่ได้มีการเปลี่ยนแปลงระบบการกําหนดตําแหน่งและการได้รับเงินเดือนของข้าราชการสํานักงานศาลรัฐธรรมนูญให้เป็นในลักษณะเช่นเดียวกับข้าราชการพลเรือนสามัญ ตามพระราชบัญญัติระเบียบข้าราชการพลเรือน พ.ศ. 2551 อาศัยอํานาจตามความในมาตรา 6 วรรคหนึ่ง (2) (11) และมาตรา 7 แห่งพระราชบัญญัติสํานักงานศาลรัฐธรรมนูญ พ.ศ. 2542 ประกอบมาตรา 138 แห่งพระราชบัญญัติระเบียบข้าราชการพลเรือน พ.ศ. 2551 และข้อ 8 ข้อ 9 และข้อ 14 ของระเบียบศาลรัฐธรรมนูญว่าด้วยการบริหารงานบุคคล พ.ศ. 2557 คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสํานักงานศาลรัฐธรรมนูญ พ.ศ. 2558"ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม 2553 เป็นต้นไปข้อ ๓ การบรรจุและแต่งตั้งบุคคลเข้ารับราชการเป็นข้าราชการสํานักงานศาลรัฐธรรมนูญตั้งแต่วันที่ 1 ตุลาคม 2553 ให้ได้รับเงินเดือนตามบัญชีอัตราเงินเดือนตามคุณวุฒิที่ ก.พ. รับรองตามเอกสารแนบท้าย 1 (ก) หรือเอกสารแนบท้าย 1 (ข) ของหนังสือสํานักงาน ก.พ. ด่วนที่สุดที่ นร 1008.1/ว 31 ลงวันที่ 17 กันยายน 2553ข้อ ๔ ข้าราชการสํานักงานศาลรัฐธรรมนูญที่ได้รับการบรรจุและแต่งตั้ง ก่อนวันที่ 1 ตุลาคม 2553 ให้ได้รับการปรับอัตราเงินเดือนตามเอกสารแนบท้าย 3 (ก) หรือเอกสารแนบท้าย 3 (ข) ของหนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553ข้อ ๕ การบรรจุและแต่งตั้งบุคคลเข้ารับราชการเป็นข้าราชการสํานักงานศาลรัฐธรรมนูญตั้งแต่วันที่ 1 มกราคม 2555 ให้ได้รับเงินเดือนตามบัญชีอัตราเงินเดือนตามคุณวุฒิที่ ก.พ. รับรองตามเอกสารแนบท้าย 1 (ก) หรือเอกสารแนบท้าย 1 (ข) ของหนังสือสํานักงาน ก.พ. ด่วนที่สุดที่ นร 1008.1/ว 3 ลงวันที่ 21 มีนาคม 2555ข้อ ๖ ข้าราชการสํานักงานศาลรัฐธรรมนูญที่ได้รับการบรรจุและแต่งตั้ง ก่อนวันที่ 1 มกราคม 2555 ให้ได้รับการปรับอัตราเงินเดือนตามเอกสารแนบท้าย 3 (ก) หรือเอกสารแนบท้าย 3 (ข) ของหนังสือสํานักงาน ก.พ. ด่วนที่สุด ที่ นร 1008.1/ว 3 ลงวันที่ 21 มีนาคม 2555ข้อ ๗ การบรรจุและแต่งตั้งบุคคลเข้ารับราชการเป็นข้าราชการสํานักงานศาลรัฐธรรมนูญตั้งแต่วันที่ 1 เมษายน 2555 ให้ได้รับเงินเดือนตามบัญชีอัตราเงินเดือนตามคุณวุฒิ ตามบัญชีเอกสารแนบท้าย 1 (ก) หรือเอกสารแนบท้าย 1 (ข) ของหนังสือสํานักงาน ก.พ. ด่วนที่สุดที่ นร 1008.1/ว 3 ลงวันที่ 21 มีนาคม 2555ข้อ ๘ การบรรจุและแต่งตั้งบุคคลเข้ารับราชการเป็นข้าราชการสํานักงานศาลรัฐธรรมนูญตั้งแต่วันที่ 1 มกราคม 2556 ให้ได้รับเงินเดือนตามบัญชีอัตราเงินเดือนตามคุณวุฒิ ตามบัญชีเอกสารแนบท้าย 1 (ก) หรือเอกสารแนบท้าย 1 (ข) ของหนังสือสํานักงาน ก.พ. ที่ นร1008.1/ว 20 ลงวันที่ 27 ธันวาคม 2555ข้อ ๙ ข้าราชการสํานักงานศาลรัฐธรรมนูญที่ได้รับการบรรจุและแต่งตั้ง ก่อนวันที่ 1 มกราคม 2556 ให้ได้รับการปรับอัตราเงินเดือนตามบัญชีอัตราเงินเดือนตามคุณวุฒิ ตามบัญชีเอกสารแนบท้าย 3 (ก) หรือเอกสารแนบท้าย 3 (ข) ของหนังสือสํานักงาน ก.พ. ที่ นร 1008.1/ว 20 ลงวันที่ 27 ธันวาคม 2555ข้อ ๑๐ การบรรจุและแต่งตั้งบุคคลเข้ารับราชการเป็นข้าราชการสํานักงานศาลรัฐธรรมนูญตั้งแต่วันที่ 1 มกราคม 2557 ให้ได้รับเงินเดือนตามบัญชีอัตราเงินเดือนตามคุณวุฒิ ตามบัญชีเอกสารแนบท้าย 1 (ง) หรือเอกสารแนบท้าย 1 (จ) ของหนังสือสํานักงาน ก.พ. ที่ นร1008.1/ว 20 ลงวันที่ 27 ธันวาคม 2555ข้อ ๑๑ ข้าราชการสํานักงานศาลรัฐธรรมนูญที่ได้รับการบรรจุและแต่งตั้ง ก่อนวันที่ 1มกราคม 2557 ให้ได้รับการปรับอัตราเงินเดือนตามบัญชีอัตราเงินเดือนตามคุณวุฒิ ตามบัญชีเอกสารแนบท้าย 3 (ง) หรือเอกสารแนบท้าย 3 (จ) ของหนังสือสํานักงาน ก.พ. ที่ นร1008.1/ว 20 ลงวันที่ 27 ธันวาคม 2555ข้อ ๑๒ การปรับอัตราเงินเดือนตามหลักเกณฑ์และวิธีการที่ ก.พ. กําหนด ตามข้อ 3 ถึงข้อ 11 หากต้องมีการแก้ไขคําสั่งเลื่อนขั้นเงินเดือนข้าราชการ ในช่วงระยะเวลาตั้งแต่ 1 ตุลาคม 2553 - 1 ตุลาคม 2557 ให้ใช้ผลการประเมินประสิทธิภาพและประสิทธิผลตามที่ข้าราชการผู้นั้นเคยได้รับอยู่เดิม เป็นฐานในการปรับอัตราเงินเดือนของข้าราชการสํานักงานศาลรัฐธรรมนูญให้สอดคล้องตามพระราชกฤษฎีกาการปรับอัตราเงินเดือนของข้าราชการ (ฉบับที่ 3) พ.ศ. 2550หรือพระราชกฤษฎีกาการปรับอัตราเงินเดือนของข้าราชการ (ฉบับที่ 4) พ.ศ. 2554 แล้วแต่กรณีข้อ ๑๓ การปรับอัตราเงินเดือนตามหลักเกณฑ์และวิธีการที่ ก.พ. กําหนดตามข้อ 3 ถึง ข้อ 11 แล้วแต่กรณี หากไม่มีอัตราเงินเดือนในขั้นที่ตรงกันตามพระราชกฤษฎีกาการปรับอัตราเงินเดือนของข้าราชการ (ฉบับที่ 3) พ.ศ. 2550 หรือพระราชกฤษฎีกาการปรับอัตราเงินเดือนของข้าราชการ (ฉบับที่ 4) พ.ศ. 2554 แล้วแต่กรณี ให้ปรับเงินเดือนให้ได้รับอัตราเงินเดือนขั้นใกล้เคียงที่ต่ํากว่า เว้นแต่การปรับเงินเดือนกรณีอัตราแรกบรรจุตามข้อ 3 ข้อ 5 ข้อ 7 ข้อ 8 และข้อ 10 หากไม่มีอัตราเงินเดือนที่ตรงกัน ให้ปรับเงินเดือนแรกบรรจุโดยให้ได้รับอัตราเงินเดือนขั้นใกล้เคียงที่สูงกว่าข้อ ๑๔ กรณีข้าราชการสํานักงานศาลรัฐธรรมนูญที่ได้รับการปรับอัตราเงินเดือนตามข้อ 3 ถึงข้อ 11 แล้วแต่กรณี และได้รับการแต่งตั้งให้ดํารงตําแหน่งในระดับที่สูงขึ้นในช่วงระยะเวลาตั้งแต่ 1 ตุลาคม 2553 - 1 มกราคม 2557 หากต้องมีการแก้ไขคําสั่งการให้ได้รับเงินเดือนให้ข้าราชการสํานักงานศาลรัฐธรรมนูญได้รับเงินเดือนในอันดับของตําแหน่งที่ได้รับแต่งตั้งให้สูงขึ้นในอัตราที่เท่ากัน ในกรณีที่ไม่มีอัตราเงินเดือนที่เท่ากันให้ได้รับในอัตราขั้นใกล้เคียงที่สูงกว่าข้อ ๑๕ กรณีอัตราเงินเดือนของข้าราชการสํานักงานศาลรัฐธรรมนูญที่ได้รับอยู่ไม่ถึงอัตราขั้นต่ําของการได้รับการปรับเงินเพิ่มตามคุณวุฒิตามข้อ 3 ถึงข้อ 11 ให้ข้าราชการสํานักงานศาลรัฐธรรมนูญผู้นั้นได้รับการปรับในอัตราเดียวกับผู้ที่มีอัตราเงินเดือนอยู่ในระดับขั้นต่ําสุดของการได้รับการปรับเงินเพิ่มตามคุณวุฒิ ตามที่ ก.พ. กําหนดข้อ ๑๖ หากมีกรณีการปรับอัตราเงินเดือนตามหลักเกณฑ์และวิธีการที่กําหนดตามข้อ 3 ถึงข้อ 11 แล้ว ทําให้ข้าราชการสํานักงานศาลรัฐธรรมนูญผู้ใด ได้รับเงินเดือนน้อยกว่าที่ได้รับอยู่เดิมให้ข้าราชการสํานักงานศาลรัฐธรรมนูญผู้นั้นได้รับเงินเดือนในอัตราเท่าเดิมข้อ ๑๗ หากมีกรณีการปรับอัตราเงินเดือนตามหลักเกณฑ์และวิธีการที่กําหนดตามข้อ 3 ถึงข้อ 11 แล้ว ทําให้ข้าราชการสํานักงานศาลรัฐธรรมนูญผู้ใด มีอัตราเงินเดือนเต็มขั้นในระดับตําแหน่งที่ดํารงอยู่ตามพระราชกฤษฎีกาการปรับอัตราเงินเดือนของข้าราชการ (ฉบับที่ 3) พ.ศ. 2550 หรือพระราชกฤษฎีกาการปรับอัตราเงินเดือนของข้าราชการ (ฉบับที่ 4) พ.ศ. 2554 แล้วแต่กรณี ทําให้ไม่สามารถปรับอัตราเงินเดือนเพิ่มได้อีก ให้ถือว่าข้าราชการผู้นั้นได้รับอัตราเงินเดือนขั้นสูงสุดของระดับตําแหน่งที่ดํารงอยู่ข้อ ๑๘ ข้าราชการสํานักงานศาลรัฐธรรมนูญ ซึ่งโอนมาจากข้าราชการตามกฎหมายอื่นซึ่งเคยได้รับการปรับเงินเพิ่มตามคุณวุฒิตามหลักเกณฑ์และวิธีการ ตามหนังสือสํานักงาน ก.พ. ด่วนที่สุดที่ นร 1008.1/ว 31 ลงวันที่ 17 กันยายน 2553 หนังสือสํานักงาน ก.พ. ด่วนที่สุด ที่ นร1008.1/ว 3 ลงวันที่ 21 มีนาคม 2555 และหนังสือสํานักงาน ก.พ. ที่ นร 1008.1/ว 20ลงวันที่ 27 ธันวาคม 2555 ครบถ้วนแล้ว ไม่มีสิทธิได้รับการปรับเงินเดือนตามระเบียบนี้ข้อ ๑๙ ข้าราชการสํานักงานศาลรัฐธรรมนูญที่ได้รับแต่งตั้งให้ดํารงตําแหน่งประเภทใดสายงานใด ระดับใด ในวันที่ 2 ตุลาคม 2557 ให้ได้รับเงินเดือนไม่ต่ํากว่าขั้นต่ําของระดับเงินเดือนสําหรับตําแหน่ง ประเภท สายงาน และระดับที่ได้รับแต่งตั้งตามบัญชีท้ายของพระราชบัญญัติระเบียบข้าราชการพลเรือน พ.ศ. 2551 ข้าราชการสํานักงานศาลรัฐธรรมนูญที่ได้รับเงินเดือนไม่ถึงขั้นต่ําของระดับตามบัญชีท้ายพระราชบัญญัติระเบียบข้าราชการพลเรือน พ.ศ. 2551 ให้ดําเนินการตามหลักเกณฑ์และวิธีการที่กําหนดตามหนังสือสํานักงาน ก.พ. ที่ นร 1008/ว 17 ลงวันที่ 11 ธันวาคม 2551 เรื่อง หลักเกณฑ์และวิธีการปรับเงินเดือนและเงินประจํา ตําแหน่งข้าราชการพลเรือนสามัญเข้าตามบัญชีท้ายพระราชบัญญัติระเบียบข้าราชการพลเรือน พ.ศ. 2551 หน้า 41 เล่ม 132 ตอนที่ 61 ก ราชกิจจานุเบกษา 10 กรกฎาคม 2558ข้อ ๒๐ ให้ประธานศาลรัฐธรรมนูญเป็นผู้รักษาการตามระเบียบนี้ และคณะตุลาการศาลรัฐธรรมนูญ (อ.ศร.) มีอํานาจตีความและวินิจฉัยชี้ขาดปัญหาที่เกิดขึ้นเกี่ยวกับการปฏิบัติและการบังคับใช้ระเบียบนี้ผู้มีอํานาจลงนาม - ประกาศ ณ วันที่ 3 กรกฎาคม พ.ศ. 2558 นุรักษ์ มาประณีต ประธานศาลรัฐธรรมนูญ